Title: Volem!
Course: L'aire que respirem i que ens envolta

Volem!

Quan hem parlat de la nostra relació amb l'aire hem comentat que als avions ens expliquen que en cas d'emergència hem d'utilitzar unes mascaretes que ens proporcionen oxigen. Sí, però, com és que volen els avions? Podrien volar sense aire? Podrien volar, per exemple, a la Lluna, que no té atmosfera?

Respondre aquesta pregunta no és molt fàcil, però tampoc és tan difícil. Pensem una mica. Què fan els avions quan es volen enlairar? Bé, necessiten una pista llarguíssima per començar a córrer, accelerar i agafar prou velocitat. Necessiten una velocitat prou gran per enlairar-se. I per què necessiten anar depressa? No es podrien enlairar directament, com fan els ocells?

Les ales dels avions estan dissenyades de manera que l'aire ha de recórrer una distància més gran per la part de sobre que per la part de sota. L'única manera en què l'aire pot recorrer aquestes distàncies diferents és anant més ràpid sobre l'ala que sota l'ala.

Quan l'aire es mou més depressa fa menys pressió (vols saber per què? Si ho vols saber, llegeix el document del final de l'apartat). Menys pressió sobre l'ala i més pressió sota l'ala, què produeixen? Bé, com que guanya la pressió de sota, apareix una força cap amunt que és la que fa que l'avió pugui volar.

Pensem i recordem...

1. A la Lluna no hi ha atmosfera. Hi podria volar un avió? Per què?
2. Investiga com funcionen els paracaigudes. Tindria sentit utilitzar un paracaigudes a la Lluna?
3. Agafa un full de paper de manera que el costat petit quedi tens. Apropa'l a la boca i bufa per la part de dalt del full. Què passa? Fes-ne un dibuix i explica per què creus que passa. Té alguna relació amb com volen els avions?
4. Hem dit que un avió, per enlairar-se, necessita anar a una velocitat prou gran. Per què creus que ha d'anar a una velocitat mínima per poder volar?
5. Es molt perillós situar-se a l’andana massa a prop de la via del tren ja que, en passar, el tren fa moure l’aire a gran velocitat i això pot tenir una conseqüència greu. Llegeix el document de la pàgina següent i explica què pot succeir.

Resum

L'aire fa possible que els avions volin. En anar més ràpid per sobre que per sota l'ala apareix una força cap amunt que enlaira l'avió.

(I ja que som aquí, vols saber per què l'aire que va més depressa fa menys pressió que l'aire que va més a poc a poc )

Del llibre "L'aire que respirem i que ens envolta". Irene Martínez Pérez, 2001. Edita Fundació Privada Mina Aigües de Terrassa.