Title: Per què l'aire que va més ràpid fa menys pressió que l'aire que va més a poc a poc
Course: L'aire que respirem i que ens envolta

Per què l'aire que va més ràpid fa menys pressió que l'aire que va més a poc a poc

A) Quan bufem entre dues boles suspeses de sengles fils, cap on es mouen les boles? Potser el nostre sentit comú ens faria pensar que s’allunyarien, però no és així: s’acosten.

Per què s’acosten? Perquè en bufar la pressió entre les boles es fa més petita.

Per què la pressió es fa més petita entre les boles? Perquè quan bufem posem les partícules de l’aire en moviment, i les partícules en moviment estan ordenades “cap endavant” de tal manera que no fan pressió lateralment, mentre que l’aire circumdant, sense cap direcció privilegiada, pressiona des de l’exterior en totes les direccions, és a dir, també lateralment cap al corrent- Per això la pressió a la part interna de les boles és menor que a la part externa i apareix una diferència de pressions que fa que les boles s’ajuntin, tal com mostra el dibuix.

B) Alguns animals que construeixen caus subterranis fan unes petites muntanyetes de terra a la sortida dels túnels. La funció d’aquestes muntanyetes és permetre l’aireació dels túnels: l’aire, en passar per l’elevació, experimenta una disminució de pressió que força la ventilació del cau:

Fonts

A) Adaptat de: Serveis del Museu de la Ciència. Quadern de treball i Guia del professor de la Sala de Mecànica (nivell superior). Edita Fundació “la Caixa”, 2001.

B) Adaptat de: Javier Amante. La base de la física. Penthalon Ediciones, Madrid, 1987.

Del llibre "L'aire que respirem i que ens envolta". Irene Martínez Pérez, 2001. Edita Fundació Privada Mina Aigües de Terrassa.