Title: Cal vigilar la contaminació
Course: L'aire que respirem i que ens envolta

CAL VIGILAR LA CONTAMINACIÓ

El principi bàsic en la protecció de l’aire és la prevenció, és a dir, actuar abans que es produeixin els problemes. Això vol dir que cal:
- Conèixer la qualitat que té l’aire que ens envolta, és a dir, la concentració dels possibles contaminants.
- Saber qui contamina, com i quant.
- Vigilar que no se superin uns nivells de contaminants considerats perillosos.
- Vigilar qui contamina per assegurar-se que no emet a l’atmosfera més contaminants dels estrictament permesos.

A la pàgina del Departament de Medi Ambient sobre l'atmosfera pots fer una visita guiada que et presentarà les principals línies d’actuació de la Generalitat de Catalunya pel que fa a la qualitat de l’aire.

Pensem...

1. L'ICQA (Índex Català de la Qualitat de l’Aire) és el sistema d'informació pública de l'estat de la qualitat de l'aire implantat a Catalunya des del gener de 1995. Vés a la pàgina de l'ICQA i selecciona la informació que consideris més rellevant. Per a elaborar aquest índex es té en compte el nivell de certs gasos a l’atmosfera. Quins? Fes-ne una petita explicació.

Del llibre "L'aire que respirem i que ens envolta". Irene Martínez Pérez, 2001. Edita Fundació Privada Mina Aigües de Terrassa.