Title: No es veu però...
Course: L'aire que respirem i que ens envolta

NO ES VEU, PERÒ...

Hem vist que alguns dels contaminants que més emetem a l’atmosfera són el CO_2 (diòxid de carboni), el SO_2 (diòxid de sofre) i els NO_x (òxids de nitrogen). Parlarem aquí dels efectes que tenen aquests contaminants.

QUÈ FA EL CO_2?

Segurament ja has sentit parlar de l’efecte hivernacle, il·lustrat a la figura. De totes maneres, recordarem aquí què és:
- La Terra s’escalfa com a conseqüència de la radiació solar.
- En escalfar-se emet també radiació, la radiació terrestre.
- Aquesta radiació marxaria cap a l’espai si no fos que a l’atmosfera hi ha un seguit de gasos que l’absorbeixen.
- Gràcies a l’absorció de la radiació terrestre per part d’aquests gasos atmosfèrics, la Terra es manté a una temperatura mitjana d’uns 15ºC. Si aquest efecte no existís, la temperatura mitjana de laTerra seria d’uns –25 ºC.

Bé, i quins són aquests gasos misteriosos que absorbeixen la radiació terrestre? Et presentem a continuació els més importants:

Diòxid de carboni | Metà | Ozó

Pensem...

1. El CO_2 és un dels gasos responsables de l’efecte hivernacle natural. Observa la gràfica, que recull l’evolució dels nivells d’aquest gas a l’aire des dels anys 50. Quina era la seva concentració a l’atmosfera als anys 60? I actualment?

2. Esmenta les principals activitats humanes que alliberen CO_2 a l’atmosfera.
3. Cerca informació sobre els principals efectes que pot tenir un escalfament global de la Terra.
4. Què podem fer per disminuir els efectes que l’augment de l’efecte hivernacle pot tenir?

Del llibre "L'aire que respirem i que ens envolta". Irene Martínez Pérez, 2001. Edita Fundació Privada Mina Aigües de Terrassa.